**С П И С Ъ К**

**по чл.21, ал.1 от ППЗЗКИ**

на категориите информация, създавана, обработвана и съхранявана в община Лъки, съгласно чл.26 от ЗЗКИ, определени като тайна в специални закони, подлежаща на класификация като **служебна тайна**.

**1. Информация по Закона за достъп до обществена информация /чл. 13, ал. 2/:**

- Служебна информация, която е свързана с оперативната подготовка на актовете на органите и няма самостоятелно значение (мнения и препоръки, изготвени от или за Кмета, Общински съвет и общинска администрация; становища и консултации; програмни продукти ползвани в АИС на община Лъки, кодове за достъп до тях);

- Служебна информация, която е подготвена от Общинска администрация – Лъки и съдържа мнения и позиции във връзка с настоящи или предстоящи преговори, водени от Кмета, Общински съвет и Общинска администрация или от тяхно име, както и сведения, свързани с тях.

**2. Информация по Закона за държавния служител /чл. 25, ал. 1/:**

- Досие на държавния служител: длъжностна характеристика; документи по оценяването.

**3. Информация по Закона за обществените поръчки /чл. 103, ал. 2 от ЗОП/:**

- Информация относно обстоятелствата, които са узнали членовете на комисията по във връзка със своята работа в комисията.

**4. Информация по Закона за кадастъра и имотния регистър /чл. 20, ал. 1, т.2; чл. 57, ал. 2; чл. 58, ал. 1/:**

- Класифицираната информация, представляваща служебна тайна, която е станала известна на правоспособното лице във връзка с осъществяване на възложената му дейност;

- Кадастрални данни, отделни материали и данни от имотния регистър, нерегламентирания достъп до които би се отразил неблагоприятно на интересите на държавата или би увредил друг правозащитен интерес;

- Кадастрални данни, които не са предвидени за предоставяне и копиране съгласно наредбата, издадена от министъра на регионалното развитие и благоустройството.

**5. Информация по Закона за статистиката /чл. 22/:**

- Статистическа информация, получена от длъжностното лице във връзка с изпълнение на служебните му задължения, нерегламентирания достъп до която би се отразил неблагоприятно на интересите на държавата или би увредил друг правозащитен интерес.

**6. Информация по Кодекса на труда /чл. 403, ал. 1/:**

- Сведения, които са станали известни във връзка с упражняването на контрола по трудовото законодателство;

- Сведения за източника, от който са получени сигнали за нарушение на трудовото законодателство;

- Досието на служителите, трудови договори, длъжностни характеристики.

**7. Информация по Закона за защита на личните данни /чл. 1, ал. 2/:**

- Личните данни на служителите от Общинска администрация и лицата, свързани с дейността на Общинска администрация.

**8. Информация по Закона за социалното подпомагане /чл. 32, ал. 2/:**

- Информация относно личността на подпомаганите и размера на помощта.

**9. Информация по Закона за закрила на детето /чл. 16, ал. 1/:**

- Всички сведения, получени в административни или съдебни производства, засягащи детето;

- Данни, станали известни при или по повод осъществяване на мерките за закрила на детето, разгласата на които би застрашила честта и достойнството на личността.

**10. Информация по Закон за електронния документ и електронните удостоверителни услуги /чл. 18/:**

- Данни за създаване на електронния подпис и достъпа до него.

**11.** Обменяната информация със структурите на Министерство на отбраната, другите министерства и териториалните администрации, касаещи въпросите на отбранително мобилизационната подготовка, когато не попадат в обхвата на Приложение № 1, към чл. 25 от ЗЗКИ (държавна тайна) и чл. 26, т. 13а от Закона за отбраната и въоръжените сили на Република България.

**12.** Сведения, справки, доклади и други документи на хартиен и/или магнитен носител, съдържащи информация за отбранително мобилизационната подготовка (ОМП), когато не попада в обхвата на Приложение № 1 към чл. 25 от ЗЗКИ (държавна тайна) и чл. 26, т. 13а от Закона за отбраната и въоръжените сили на Република България.

**13.** Данните, съдържащи се в делата по проучване за надеждност, ако същите не представляват класифицирана информация - държавна тайна - чл. 70, ал. 3 от Закона за защита на класифицираната информация, във връзка с чл.15 от Правилника за прилагане на Закона за защита на класифицираната информация.